recursal/SuperWikiNEXT-32B huggingface dataset:
**மேற்கத்திய கருந்நிலைக் கதிர்க்குருவி** ( ***கர்ருகா ஹார்டென்சிஸ்*** ) என்பது *குர்ருகா* பேரினத்தைச் சேர்ந்த ஒரு சாதாரண கதிர்க்குருவி ஆகும். இந்த இனம் கோடையில் மத்தியதரைக் கடலைச் சுற்றி, மேற்கு ஐரோப்பா வழியாக, வடமேற்கு ஆப்பிரிக்கா வரை பரவுகிறது. இது குளிர்காலத்தில் சகாரா கீழமை ஆப்பிரிக்காவுக்கு வலசை போகிறது. இது வடக்கு மற்றும் வடமேற்கு ஐரோப்பாவிற்கு ஒரு அரிதாக திசைமாறி அலையும்.

வகைபிரித்தலுலம், சொற்பிறப்பியலும்
---------------------------------

இப்பறவையின் ஆங்கிலப் பெயர் கிரேக்கத் தொன்ம இசைக்கலைஞரும் பாடகருமான ஆர்ஃபியசைக் குறிக்கிறது. சிற்றினப் பெயரான *ஹார்டென்சிஸ்* என்பது லத்தீன் மொழியில் "தோட்டம்" என்பதைக் குறிக்குப் பெயரிலிருந்து வந்தது. 

இதில் இரண்டு துணையினங்கள் சந்தேகத்திற்கு இடமின்றி ஏற்றுக்கொள்ளப்படுகின்றன,  ஆனால் அவை தற்போது தனி இனங்களாகக் கருதப்படுகின்றன.

விளக்கம்
--------

 முட்டைகள்
 *சில்வியா ஹார்டென்சிஸ்* கிளட்சில் *குக்குலஸ் கேனரஸ் பேங்சி* (குயில்) முட்டை
இப்பறவை சிட்டுக்குருவியை விடப் பெரியதாக 15–16 சென்டிமீட்டர்கள் (6–6+1⁄4 அங்) நீளம் வரை இருக்கும். - கருப்பட்டியை விட சற்றே பெரியது. முதர்ந்த ஆண் பறவைகளுக்கு கருஞ்சாம்பல் நிற முதுகும், வெண்மையான அடிப்பகுதியும் இருக்கும். அலகு நீளமாகவும், கூரானதாகவும், கால்கள் கருப்பாகவும் இருக்கும். ஆண் பறவைக்கு அடர் சாம்பல் நிற தலையும், கருப்பு கண் பட்டையும், வெள்ளை தொண்டையும் இருக்கும். விழிப்படலம் வெண்மையாக இருக்கும். பெண்பறவைகளும் முதிர்ச்சியடையாத பறவைகளும் வெளிர் தலையும், வெளிர் மஞ்சள் நிற அடிப்பகுதியைக் கொண்டுள்ளன. அவற்றின் சாம்பல் முதுகில் பழுப்பு நிற சாயம் உள்ளது. இளம் பறவைகளில் விழிப்படலம் கருமையாக இருக்கும்.

நடத்தையும் சூழலியலும்
---------------------

குருவி வரிசையைச் சேர்ந்த இந்தச் சிறிய பறவை அடர்த்தி குறைந்த இலையுதிர் காடுகளில் காணப்படுகின்றது. புதர் அல்லது மரத்தில் கூடுகட்டி அதில் 4-6 முட்டைகள் இடுகின்றன. இது ஒரு பூச்சி உண்ணி ஆகும்.

வெளி இணைப்புகள்
---------------

* முதுமை மற்றும் பாலினம் (PDF; 2.4 MB) ஜேவியர் பிளாஸ்கோ-ஜுமேட்டா & கெர்ட்-மைக்கேல் ஹெய்ன்ஸே
* </img>


1. ↑  Jobling, James A (2010). *The Helm Dictionary of Scientific Bird Names*. London: Christopher Helm. பக். 195, 376. பன்னாட்டுத் தரப்புத்தக எண்:978-1-4081-2501-4. .
2. ↑  Snow, David W.; Perrins, Christopher M.; Doherty, Paul & Cramp, Stanley (1998).
3. ↑  Helbig, A. J. (2001).
4. ↑  Jønsson, Knud A. & Fjeldså, Jon (2006).
திருவரங்கம் அரங்கநாத சுவாமி கோயில் கோபுரத்தின் பின்னணியில் தெரியும் பெரியார் சிலையின் ஒரு பகுதி
**திருவரங்கம் பெரியார் சிலை** என்பது தென்னிந்தியாவின், தமிழ்நாட்டின், திருச்சிராப்பள்ளி மாவட்டம் திருவரங்கம் அரங்கநாத சுவாமி கோயிலுக்கு அருகில் அம்மா மண்டபம் சாலையில் 1996 இல் அமைக்கப்பட்ட ஈ. வெ. இராமசாமியின் சிலை ஆகும்.

வரலாறு
------

திருவரங்கத்தில் பெரியாருக்கு சிலை அமைக்கவேண்டும் என்ற கோரிக்கை இருந்துவந்தது. இந்நிலையில் 1973 இல் திருவரங்கம் நகராட்சித் தலைவராக நிறுவன காங்கிரசைச் சேர்ந்த வெங்கடேச தீட்சிதரால் நகரமன்றத்தில் தீர்மானத்தைக் கொண்டுவந்து சிலைவைக்க அனுமதி அளிக்கப்பட்டது. அதைத் தொடர்ந்து தமிழ்நாடு அரசினாலும் 24 சனவரி 1973 அன்று அனுமதி அளிக்கப்பட்டது. 1975இல் சிலை வைப்பதற்கான இடம் ஒதுக்கப்பட்டது. சிலை அமைப்பதற்கு ஏற்பாடுகள் செய்துவந்த நிலையில் நெருக்கடி நிலை அறிவிக்கப்பட்டு அதைத் தொடர்ந்து தமிழ்நாட்டில் இருந்த திமுக அரசு கலைக்கப்பட்டது. இதனால் சிலைவைக்கும் ஏற்பாட்டுப் பணிகள் கிடப்பில் போடப்பட்டன.

கிடப்பில் இருந்த சிலைவைக்கும் பணி 2006 இல் முடுக்கிவிடப்பட்டது. இதனால் 2006 திசம்பர் 24 அன்று சிலை சிறப்புக்கு நாள் குறிக்கப்பட்டது. பெரியார் சிலைக்கு பீடம் கட்டப்பட்டு அதில் சீமைக்காரையால் சிலையும் நிறுவப்பட்டு திறப்புவிழாவுக்கு ஏற்பாடாகி இருந்தது. ஆனால் 2006 திசம்பர் 7 அன்று இரவு சமூக விரோதிகள் சிலரால் சிலை உடைக்கப்பட்டது. ஆனால் இதனால் அசராத விழா ஏற்பாட்டுக் குழுவினர் வேறொரு இடத்தில் வைக்க வெண்கலத்தால் செய்யப்பட்டிருந்த பெரியார் சிலையை பீடத்தில் வைத்து திட்டமிட்டபடி சிலையைத் திறந்தனர்.

வழக்கு
------

சிலை வைக்கப்பட்டதை எதிர்த்து சென்னை உயர் நீதிமன்ற மதுரைக் கிளையில் வழக்க போடப்பட்டது. ஆனால் நீதிமன்றம் சிலை வைப்பதை தடுக்க முடியாது என்று உத்தரவு இட்டது.

சர்ச்சைகள்
----------

2022 சூன் மாதத்தில் சென்னையில் இந்து முன்னணி நடத்திய ஒரு கூட்டத்தில் திரைப்பட சண்டை பயிற்சியாளர் கனல் கண்ணன் திருவரங்கத்தில் உள்ள பெரியார் சிலையை உடைக்கவேண்டும் என்று பேசினார். அதைத் தொடர்ந்து பேசிய பா. ஜ. க தலைவர்களும் அதை ஆதரித்து பேசியது சர்ச்சையை ஏற்படுத்தியது.

குறிப்புகள்
-----------

1. ↑  R, அன்னம் அரசு (2022-08-06). "ஸ்ரீரங்கம் பெரியார் சிலை: கனல் கண்ணன் சர்ச்சைப் பேச்சு... இரு தரப்பு விளக்கம்!" (in ta). .
2. ↑  R, Rajkumar (2022-08-06). "உடைக்கனும்னு சொல்லி எஸ்கேப்பான கனல் கண்ணன்! ஸ்ரீரங்கத்துக்கு பெரியார் சிலை எப்படி வந்தது தெரியுமா?" (in ta). .
3. ↑  R, ஜோ.மகேஸ்வரன் (2022-08-06). "ஸ்ரீரங்கமும் பெரியாரும்; வரலாற்றுப் பின்னணி!" (in ta). .
**ஜீன் லூயிசு கபானிசு** (*Jean Cabanis*)(8 மார்ச் 1816 - 20 பிப்ரவரி 1906) ஓர் செருமனிய பறவையியலாளர் ஆவார்.

கபானிசு பெர்லினில் பிறந்து பிரான்சில் குடிபெயர்ந்த பழைய ஹுகுனோட் குடும்பத்தினைச் சார்ந்தவர். இவரது ஆரம்பக்கால வாழ்க்கை பற்றி அதிகம் அறியப்படவில்லை. இவர் 1835 முதல் 1839 வரை பெர்லின் பல்கலைக்கழகத்தில் படித்துள்ளார். பின்னர் வட அமெரிக்காவிற்குச் சென்றார். 1841-ல் அதிக அளவிலான இயற்கை வரலாற்று சேகரிப்புடன் திரும்பினார். இவர் பெர்லின் இயற்கை வரலாற்று அருங்காட்சியகத்தின் உதவியாளராகவும் பின்னர் இயக்குநராகவும் பணியாற்றியுள்ளார் (இந்த நேரத்தில் இது பெர்லின் பல்கலைக்கழக அருங்காட்சியகமாக இருந்தது). இவருக்கு முன் இப்பொறுப்பினை மார்ட்டின் லிச்சென்ஸ்டீன் வகித்து வந்தார். இவர் 1853-ல் *ஜர்னல் பார் ஆர்னிதோலஜியை* (பறவையியல் ஆய்விதழ்) நிறுவினார். அடுத்த நாற்பத்தொரு ஆண்டுகளுக்கு இதன் தொகுப்பாசிரியராக இருந்தார். இவருக்குப் பிறகு இவரது மருமகன் அன்ரன் ரெய்ச்செனோவ் இப்பதவியினை ஏற்றார்.

கபானிசு பிரெட்ரிக்ஷாகனில் பிப்ரவரி மாதம் 1906ஆம் ஆண்டு இறந்தார்.

கபானிசு காட்டுச்சில்லை *எம்பெரிசா கபனிசி*, கபானிசு முள்வால் *சினாலாக்சிசு கபனிசி*, அசூர்-ரம்ப்ட் டானேஜர் *போசிலோசுட்ரெப்டசு கபானிசி* மற்றும் கபானிசு பச்சைபுல் *பிலாசுட்ரெபசு கபானிசி* உட்படப் பல பறவைகளுக்கு இவரது பெயரிடப்பட்டது.

மேற்கோள்கள்
-----------

1. ↑  Smith, Kimberly G. (2018). "100 Years Ago in the American Ornithologists' Union". *The Auk* **135**: 152–154. doi:10.1642/AUK-17-214.1.
2. ↑  Schalow, Herman (1906). "Jean Cabanis". *Journal für Ornithologie* **54** (3): 329–358. doi:10.1007/BF02089277. .

வெளி இணைப்புகள்
---------------
முனைவர் **ஜனமத்தி அனுமத் சாத்திரி** (*Janamaddi Hanumath Sastri*) (1926-2014) ஆந்திரப் பிரதேசத்தின் கடப்பாவைச் சேர்ந்த ஒரு இந்திய எழுத்தாளரும் மொழியியலாளரும் ஆவார்.  தெலுங்கிலும் ஆங்கிலத்திலும் பல நூல்களை எழுதியுள்ள இவர் கடப்பா எழுத்தாளர்கள் அமைப்பில் நான்கு தசாப்தங்களாக பணியாற்றினார். மேலும், அங்கு சிபி பிரவுன் நினைவு நூலகத்தையும் நிறுவினார். இவரது பிரவுன் பற்றிய விரிவான ஆராய்ச்சிக்காக ஞானபீட விருது பெற்ற சி. நாராயண ரெட்டி இவரை *பிரவுன் சாஸ்திரி என்று* அன்புடன் அழைத்தார். 

இவர் அனந்தப்பூர் மாவட்டத்தில் உள்ள இராயதுர்கத்தில் சுப்பண்ணா, ஜனகம்மா தம்பதியருக்கு 1926 இல் பிறந்தார்.  1946 ஆம் ஆண்டு பெல்லாரியில் உள்ள அரசு மேல்நிலைப் பள்ளியில் ஆசிரியராகப் பணியாற்றினார்.

எழுத்துகள்
----------

சாத்திரி பல்வேறு செய்தித்தாள்கள் மற்றும் வெளியீடுகளில் 2,500 கட்டுரைகளை எழுதியுள்ளார். மேலும், 16 புத்தகங்களையும் எழுதியுள்ளார். குறிப்பிடத்தக்க படைப்புகளில் சி. பி. பிரவுன், மோக்ஷகுண்டம் விஸ்வேஸ்வரய்யா, பெல்லாரி ராகவா ஆகியோரின் வாழ்க்கை வரலாறுகள் அடங்கும்.

சான்றுகள்
---------


1. 1 2  "Janamaddi passes away". HMTV.. பார்த்த நாள்: 17 August 2016.
2. 1 2  "‘బ్రౌన్ శాస్త్రి’ జానమద్ది కన్నుమూత". Jagati Publications.. பார்த்த நாள்: 17 August 2016.
**இராகவன் சாருதத்தன்** (Raghavan Charudattan) என்பவர் ஓர் அமெரிக்க கல்வியாளர்.ஆவார்.

வாழ்க்கைக் குறிப்பு
-------------------

சாருதத்தன் 1942 ஆம் ஆண்டு தஞ்சாவூரில் பிறந்தார்.  சென்னைப் பல்கலைக்கழகத்தில் இளநிலை அறிவியல். மற்றும் முதுநிலை அறிவியல் பட்டங்களைப் பெற்றார். .தாவரவியல் மற்றும் வேதியியல் பாடங்களைப் படித்தார்; தாவர நோயியல் மற்றும் பூஞ்சையியலில் முனைவர் பட்டமும் பெற்றார்.   கலிபோர்னியா-டேவிசு பல்கலைக்கழகத்தில் தனது முதுகலை ஆராய்ச்சியைத் தொடர்ந்து, சாருதத்தன் 1970 ஆம் ஆண்டில் புளோரிடா பல்கலைக்கழகத்தில் சேர்ந்தார். 1983 ஆம் ஆண்டில் முழுப் பேராசிரியராக நியமிக்கப்பட்டார்   இப்போது புளோரிடா பல்கலைக்கழகத்தில் விடுவிக்கப்பட்ட பேராசிரியராகப் பணியாற்றுகிறார். 

சாருதத்தன் *பயோலாசிக்கல் கண்ட்ரோல்* என்ற இதழை நிறுவி அதன் ஆசிரியராக 1991 ஆம் ஆண்டு முதல் 2006 ஆம் ஆண்டு வரை பணியாற்றினார்

விருதுகள் மற்றும் அங்கீகாரம்
----------------------------

சாருதத்தன் அமெரிக்க வேளாண்மைத் துறையின் மேம்பட்ட பணி விருது போன்ற விருதுகளுடன் அங்கீகரிக்கப்பட்டுள்ளார். அமெரிக்காவின் களை அறிவியல் சங்கத்தின் உறுப்பினராகவும் பெயரிடப்பட்டுள்ளார்.

மேற்கோள்கள்
-----------

1. ↑  "Raghavan Charudattan, Ph.D. – UFRF Professors". .
2. ↑  "Wiping out weeds". .
3. ↑  "A Fungus to Kill Marijuana Has Environmentalists Wary". .
4. 1 2 3 4  "Raghavan ("Charu") Charudattan". .
5. 1 2  Rosskopf, Erin N.; DeValerio, James T.; Elliott, Mark S.; Shabana, Yasser M.; Abies, Camilla B. Yandoc (2010). "Influence and Legacy of Raghavan Charudattan in Biological Control of Weeds". *Weed Technology* **24** (2): 182-184. .
6. ↑  Rosskopf, Erin N.; DeValerio, James T.; Elliott, Mark S.; Shabana, Yasser M.; Ables, Camilla B. Yandoc (June 9, 2010). "Influence and Legacy of Raghavan Charudattan in Biological Control of Weeds". *Weed Technology* **24** (2): 182–184. doi:10.1614/WT-D-10-00004.1. .
7. ↑  "Killer mold too risky in U.S. war on drugs: report". .
8. 1 2  "Read "Feasibility of Using Mycoherbicides for Controlling Illicit Drug Crops" at NAP.edu". .
**ஜுன்னிலால் வர்மா** ( **ஜூன்னி லால் வர்மா** அல்லது **ஜே.எல். வர்மா** ) ஒரு இந்திய வழக்கறிஞர் மற்றும் மத்தியப் பிரதேசத்தைச் சேர்ந்த அரசியல்வாதி ஆவார். இவர் புந்தேல்கண்ட் தாமோ பகுதியைச் சேர்ந்த சுதந்திரப் போராட்ட வீரர் ஆவார். 

1933 டிசம்பரில், ஜி. எஸ். சிங்காய் இறந்ததால் ஏற்பட்ட வெற்றிடத்தை நிரப்ப வர்மா மத்திய மாகாணங்கள் மற்றும் பெராரின் சட்ட மேலவைக்கு போட்டியின்றித் தேர்ந்தெடுக்கப்பட்டார். இவர் தமோ மாவட்டம் அல்லாத முகமதின் கிராமப்புற தொகுதியை பிரதிநிதித்துவப்படுத்தினார்.  1936-ஆம் ஆண்டில் இவர் இன்னும்  இருந்தார்.

சௌகோர் பல்கலைக்கழகத்தை நிறுவிய போது இவர் டாக்டர். ஹரி சிங் கௌர் மற்றும் தாமோ டிகிரி கல்லூரியின் நிறுவனர் ஆகியோருடன் குழுவில் இருந்தார். ஜே.எல். வர்மா சட்டக் கல்லூரி, டாக்டர் ஹரி சிங் கவுர் பல்கலைக்கழகத்துடன் இணைந்த சட்டப் பள்ளிக்கு அவரது நினைவாகப் பெயரிடப்பட்டது.  அவர் *பாரத தர்ஷன்* மற்றும் *கர்ம் சன்யாசி கிருஷ்ணா ஆகிய* இரண்டு புத்தகங்களை எழுதினார்.[][  ]

வெளி இணைப்புகள்
---------------

1. ↑   பரணிடப்பட்டது 17 ஆகத்து 2019 at the வந்தவழி இயந்திரம்"Freedom Fighters Of Damoh"
2. ↑  *A Review of the Administration* (Central Provinces, 1932; pg. 2)
3. ↑  *Proceedings of the Legislative Council of the Governor of the Central Provinces*  (1936)
4. ↑  J.L. Verma Law College at CareerIndia
**புலுவா இராச்சியம்** ( **Kingdom of Bhulua**) என்பது வங்காளதேசத்தின் இன்றைய நவகாளி பகுதியை உள்ளடக்கிய ஒரு ராச்சியமாகவும் பின்னர் ஜமீந்தாரியாகவும் இருந்தது. மிதிலையின் இந்து ராஜபுத்திரரான பிஷ்வம்பர் சூர் என்பவர் இதை நிறுவியதாகத் தெரிகிறது. 15 ஆம் நூற்றாண்டில் திரிபுரா இராச்சியத்தின் படையெடுப்பால் இராச்சியம் வீழ்ந்தது. மேலும் முகலாயர்களிடம் தோற்ற பிறகு *ஜமீந்தாரியாக* குறைக்கப்பட்டது. ராச்சியத்தின் பெரும்பாலான நிலங்கள் மேகனா ஆற்றால் அரிக்கப்பட்டன.

தோற்றம்
-------

மிதிலையின் ஆதி சூர் என்பவரின் ஒன்பதாவது மகனான பிஷ்வம்பர் சூர், ராஜபுத்திர வம்சாவளியைச் சேர்ந்தவர் என்றும், மிதிலைப் பகுதியுடன் பண்பாட்டுத் தொடர்பைத் தொடர்ந்து பேணி வந்ததாகவும் மரபுகள் கூறுகின்றன. இருப்பினும், காயஸ்தர் பின்னணியில் இருந்து ஒரு பெண்ணை அவர் திருமணம் செய்து கொண்டார், வம்சம் இறுதியில் காயஸ்தர்கள் என்று அடையாளம் காண வழிவகுத்தது.

திரிபுராவின் அடிமை ஆட்சி
------------------------

1520 இல், திரிபுராவின் தேவ மாணிக்யா  புலுவாவைக் கைப்பற்றினார். இருப்பினும் இவர்கள் சிகாலம் ஓரளவு சுயாட்சியைப் பேணி வந்தனர். புலுவாவின் ஏழாவது மன்னர் மாணிக்யா என்ற பட்டத்தைப் பயன்படுத்தினார். மேலும் திரிபுராவின் மன்னர்களுடன் நல்லுறவைக் கொண்டிருந்தனர். திரிபுரா மன்னர்களின் முடிசூட்டு விழாவின் போது அவர்களின் நெற்றியில் அரச முத்திரை வைக்கும் பெருமை புலுவா மன்னர்களுக்கு வழங்கப்பட்டது. 

பிஷ்வம்பர் சூர் வம்சம் இறுதியில் முகலாய ஆட்சியின் கீழ் நிலப்பிரபுத்துவ நில உரிமையாளர்களாக குறைக்கப்பட்டது. பதினேழாம் நூற்றாண்டின் முற்பகுதியில், திரிபுராவின் யசோதர் மாணிக்யா, புலுவா மன்னர்களுக்கு எதிராக ஒரு தாக்குதலை நடத்தினார். இது இறுதியில் பெரும் தோல்வியை விளைவித்தது.  1661 ஆம் ஆண்டில், 1782 இன் முகலாய ஆவணம் ராஜா கீர்த்தி நாராயணன் மற்றும் விஜய் நாராயண் குத்வா ஆகியோரைபுலுவாவின் ஜமீந்தார்கள் என்றும் குறிப்பிடுகிறது.  ஆறு ஆண்டுகளுக்குப் பிறகு, புலுவா தோட்டத்தின் ஒரு பகுதி பைக்பாராவின் ஜமீந்தாரான கங்கா கோவிந்த சிங்குக்கு விற்கப்பட்டது. 1833 ஆம் ஆண்டில், நிலுவைத் தொகையின் காரணமாக முழுத் தோட்டமும் விற்கப்பட்டது. பின்னர் துவாரகநாத் தாகூர் அதை வாங்கினார். அவர் இதை இறுதியில் பைக்பாராவின் ராணி காத்யாயனிக்கு விற்றார். இருபதாம் நூற்றாண்டில், ஜான் வெப்ஸ்டர், ஸ்ரீராம்பூரில் "சுர்" என்ற பெயரை வைத்திருந்த மக்கள் இருந்ததாகக் குறிப்பிடுகிறார். இது முந்தைய பிஷ்வம்பர் சூர் வம்சத்துடனான உறவைக் குறிக்கிறது. 

* நோகாலியின் வரலாறு

மேற்கோள்கள்
-----------

1. ↑  Sarma, Ramani Mohan (1987). *Political History of Tripura*. Puthipatra. பக். 61. .
2. 1 2  Webster, John Edward (1911). *Eastern Bengal and Assam District Gazetteers*. The Pioneer Press. . Webster, John Edward (1911). *Eastern Bengal and Assam District Gazetteers*. Vol. 4. Noakhali. Allahabad: The Pioneer Press.
3. ↑  Sarma, Raman Mohan (1987). *Political History of Tripura*. Puthipatra. பக். 91. .
4. ↑   *Bangladesh District Gazetteers: Noakhali*. Bangladesh Government Press.
**கே. அசுங்பா சங்கதம்** (*K. Asungba Sangtam*) ஒரு இந்திய அரசியல்வாதி, சமூக சேவகர் மற்றும் நாகாலாந்திலிருந்து மக்களவையின் முன்னாள் உறுப்பினர் ஆவார்.  இவர் நாகாலாந்து மக்களவைத் தொகுதியை பிரதிநிதித்துவப்படுத்தும் பன்னிரண்டாவது மற்றும் பதின்மூன்றாவது மக்களவை உறுப்பினராக இருந்தார்.

சுயசரிதை
--------

வடகிழக்கு இந்திய மாநிலமான நாகாலாந்தில் உள்ள துயன்சாங் மாவட்டத்தில் உள்ள சாரு என்ற கிராமத்தில் 27 சூலை 1945 இல் பிறந்தார். இவர் தனது பள்ளிக் கல்வியை சில்லாங்கில் உள்ள செயின்ட் எட்மண்ட் பள்ளியில் பயின்றார் (1962). மேலும், 1964-ஆம் ஆண்டில் ஷில்லாங்கில் உள்ள செயின்ட் எட்மண்ட் கல்லூரியில் தனது பல்கலைக்கழகத்திற்கு முந்தைய படிப்பை முடித்தார். தில்லியில் உள்ள செயின்ட் இசுடீபன் கல்லூரியில் தனது பட்டப்படிப்பைத் தொடங்கிய இவர், நாகாலாந்தில் உள்ள மோகோக்சுங்கில் உள்ள பசல் அலி கல்லூரியில் 1970 இல் முடித்தார்.  இவர் இந்திய தேசிய காங்கிரசுடன் இணைந்தார். இவர் நாகாலாந்து பிரதேச காங்கிரசு கமிட்டியின் உறுப்பினராக இருந்தார். 1987-ஆம் ஆண்டில் இணைச் செயலாளராகவும், 1989-ஆம் ஆண்டில் செயலாளராகவும் பணியாற்றினார், ஆனால் 2014-ஆம் ஆண்டில் பதவி விலகினார். மக்களவையில் நாடாளுமன்ற உறுப்பினராக இருந்த காலத்தில், தகவல் தொடர்புக் குழுவின் உறுப்பினராகவும், வேளாண் அமைச்சகத்தின் ஆலோசனைக் குழுவின் உறுப்பினராகவும் பணியாற்றினார்.  2004 மற்றும் 2009 பொதுத் தேர்தல்களிலும் போட்டியிட்டார், ஆனால் தோல்வியடைந்தார்.  2009 ஆம் ஆண்டில், பொது விவகாரங்களில் இவர் ஆற்றிய பங்களிப்பிற்காக இந்திய அரசு இவருக்கு நான்காவது உயரிய குடிமகன் விருதான பத்மசிறீ விருதை வழங்கியது. 

இவர் 2005 ஆம் ஆண்டு முதல் ல்லியின் *பாப்டிஸ்ட் சர்ச் டிரஸ்ட் அசோசியேஷன்* (BCTA), BMS வேர்ல்ட் மிஷனின் கூட்டாளர் அமைப்பான தலைவராக இருந்து வருகிறார்,  அவர் யாஷிலா அசுங்கை மணந்தார் மற்றும் இரண்டு மகன்கள் மற்றும் இரண்டு மகள்கள் உள்ளனர்.

மேலும் காண்க
------------

* நாகாலாந்து (லோக்சபா தொகுதி)

மேற்கோள்கள்
-----------

1. 1 2  "Biographical Sketch – Member of Parliament". India Press. 2016.. பார்த்த நாள்: 26 February 2016.
2. ↑  "Statistical Report on General Elections, 1998". Election Commission of India. 2016.. பார்த்த நாள்: 26 February 2016.
3. ↑  "Statistical Report on General Elections, 1999". Election Commission of India. 2016.. பார்த்த நாள்: 26 February 2016.
4. ↑  "National Election Watch – 2009". My Neta. 2009.. பார்த்த நாள்: 26 February 2016.
5. ↑  "Nagaland: NPF nominee to be lone representative in LS". First Post. 16 May 2014.. பார்த்த நாள்: 26 February 2016.
6. ↑  "Padma Awards". Ministry of Home Affairs, Government of India. 2016.. பார்த்த நாள்: 3 January 2016.
7. ↑  "Top honour for Indian partner". BMS World Mission. 2016.. பார்த்த நாள்: 26 February 2016.

வெளி இணைப்புகள்
---------------

* "K. Asungba Sangtam Nagaland". Wise Voter. 2016.. பார்த்த நாள்: 26 February 2016.

வார்ப்புரு:Padma Shri Award Recipients in Public Affairs
**அருட்பா மருட்பா** என்பது 18 ஆம் நூற்றாண்டிலும், 19 ஆம் நூற்றாண்டின் தொடக்கப்பகுதியிலும் தமிழ்ச் சமூகத்தில் நிகழ்ந்த ஒரு மெய்யியல், சமயக் கருத்துப் போராட்டத்தையும், அதனோடு தொடர்புடைய ஒரு வழக்கையும் குறிக்கிறது. சாதியத்தையும், பிறப்பின் அடிப்படையிலான ஏற்றத் தாழ்வினையையும் கடுமையாக எதிர்த்தவர் வள்ளலார். சைவ, சாதிய மரபுகளை வலியுறுத்தியவர் ஆறுமுக நாவலர். வள்ளலார் பாடிய பாடல்கள் அருட்பா என்று இதர சைவ படைப்புகளோடு கருதப்படத்தக்கவை அல்ல என்று ஆறுமுக நாவலரும் அவர் சார்பு சுக்கிரவார சங்கமும் கட்டனப் பரப்புரை செய்தனர். இது தொடர்பாக ஒரு வழக்கும் தமிழ்நாட்டில் பதிவுசெய்யப்பட்டது.

இசுலாமியத் தமிழறிஞர் செய்குத்தம்பி பாவலர் வள்ளலாருக்கு ஆதரவாக சொற்பொழிவுகள் ஆற்றினார்.

### ஈழம் தமிழக கருத்துப்பரிமாற்றம்

இலங்கைத் தமிழ்ச் சமூகத்துக்கும், தமிழகத்தினருக்கும் வரலாற்று நெடுக இருந்த ஒரு மொழிச், சிந்தனை, மெய்யியல், சமய பரிமாற்றத்தின் ஒரு முக்கிய எடுத்துக்காட்டாக அருட்பா மருட்பா நிகழ்வுகள் சுட்டி நிற்கின்றன.

### நூல்

இக் காலப்பகுதியில் நிகழ்ந்த விவாதங்களை ஆய்ந்து ஆவணப்படுத்தி அருட்பா மருட்பா கண்டனத் திரட்டு என்ற ஒரு விரிவான நூல் வெளிவந்துள்ளது. இந்நூலின் தொகுப்பாசிரியர் ப. சரவணன் (தமிழறிஞர்).

### மேற்கோள்கள்

1. ↑  பெ. பாலசுப்ரமணியன் (அக்டோபர் 2010). "காலச்சுவடு". *காலச்சுவடு* (129): 73.

* சைவம் வலைவாசல்
**கங்கதேவன்** (Gangadeva) அல்லது **கங்கேயதேவா** என்றும் அழைக்கப்படும் இவர், மிதிலைப் பிரதேசத்தின் கர்னாட் வம்சத்தின் இரண்டாவது ஆட்சியாளர் ஆவார். இவர் தனது தந்தை நன்யதேவனுக்குப் பிறகு 1147 இல் மன்னரானார். 1187 வரை ஆட்சி புரிந்தார்.

ஆட்சி
-----

நான்யதேவனின் மரணத்தைத் தொடர்ந்து மிதிலை சிம்மாசனத்தின் வாரிசு சர்ச்சை ஏற்பட்டிருக்கலாம். ஏனெனில் நான்யதேவனுக்கு மல்லதேவன் மற்றும் கங்கதேவன் என்ற இரண்டு மகன்கள் இருப்பதாக பதிவு செய்யப்பட்டுள்ளது. இருப்பினும் பெரும்பாலான கல்வெட்டுகள் மற்றும் கையெழுத்துப் பிரதிகள் கங்கதேவனின் ஆட்சியை மட்டுமே விவரிக்கின்றன. காட்மாண்டுவின் பிரதாப் மல்லனின் கல்வெட்டு, கங்கதேவன் கி.பி. 1147 இல் அரியணைக்கு வந்ததையும், மிகவும் துணிச்சலான அரசராகக் கருதப்பட்டதையும் விவரிக்கிறது. இவர் அண்டை நாடான வங்காளத்தின் பால மன்னர் மதன்பாலனின் சமகாலத்தவராக இருந்தார். மேலும், அவர்களுக்கு எதிரான தாக்குதல்களை வழிநடத்தினார். நன்யதேவனின் ஆட்சியின் போது இழந்த சில பிரதேசங்களை மீண்டும் கைப்பற்றினார். நான்யதேவன் மற்றும் கங்காதேவன் இருவரும் கௌடாவில் ஒருவித அரசியல் அதிகாரம் பெற்றதாக *ராமசரிதம்* விவரிக்கிறது. ஏனெனில் இவர் *கௌடத்வாஜ்* என்று அறியப்பட்டார். பாலர்களின் வீழ்ச்சியைத் தொடர்ந்து, அண்டை நாடான வங்காளத்தில் சென் வம்சம் ஆட்சிக்கு வந்தது. பல்லால சேனாவும் கங்கதேவனின் சமகாலத்தவர், ஆனால் மிதிலை மீது எந்தத் தாக்குதலையும் நடத்தவில்லை.  

கங்கதேவன் தனது நிர்வாக சீர்திருத்தங்களுக்காகவும் குறிப்பிடத்தக்கவர். மேலும், தர்பங்காவை கர்னாட் வம்சத்தின் கூடுதல் தலைநகராக சிம்ரௌங்காத்துடன் சேர்த்தார். பீகாரின் மதேபுரா மாவட்டத்தில் உள்ள கங்காபூர் ராஜ்னி கிராமம் கங்கதேவனின் பெயரால் அழைக்கப்படுகிறது.

மேற்கோள்கள்
-----------


1. 1 2 3  CPN Sinha (1974). "A Critical Evaluation of sources for identification of Gangeyadeva of Tirabhukti". *Proceedings of the Indian History Congress* **35**: 39–42.
2. ↑  Radhakrishna Choudhry (1951). "Nanyadeva and his contemporaries". *Proceedings of the Indian History Congress* **14**: 130–134.
**யாக்குப் கோலாசு**  (Yakub Kolas, அல்லது **Jakub Kołas**) (பெலருசிய மொழி: Яку́б Ко́лас, நவம்பர் 3 [யூ.நா. அக்டோபர் 22] 1882 – ஆகத்து 13, 1956), இயற்பெயர் மித்ஸ்கேவிச் கான்ஸ்டன்த்சின் மிக்கைலவிச் (*Міцке́віч Канстанці́н Міха́йлавіч*) ஒரு பெலருசிய எழுத்தாளர் மற்றும் கவிஞர். 1926இல் பெலருசின் மக்கள் கவிஞர் என்றும் பெலருசிய அறிவியல் அகாதெமியின் உறுப்பினராக 1928 முதலும் துணைத்தலைவராக 1929இலும் இருந்துள்ளார். தமது கவிதைகளில் யாகுப் கோலாசு பெலருசிய விவசாயிகளின் மீது தமக்கிருந்த அன்பை வெளிப்படுத்தியிருந்தார். அவரது புனைப்பெயரிலுள்ள *கோலாசு* என்பது பெலருசிய மொழியில் *தானியக் கதிர்* எனப் பொருள்படும்.

அவரது கவிதைத் தொகுப்புகள் *சிறைப்பட்ட பாடல்கள்* (1908), *துக்கத்தின் பாடல்கள்* (பெலருசிய மொழி: Песьні-жальбы, 1910), *ஓர் புதிய உலகம்* (பெலருசிய மொழி: Новая зямля, 1923), சைமன், இசைக்கலைஞர் (பெலருசிய மொழி: Сымон-музыка, 1925) ஆகியன ஆகும். அவரது கவிதை *மீனவர் குடிசை* (பெலருசிய மொழி: Рыбакова хата, 1947) சோவியத் ஒன்றியத்துடன் பெலருசு இணைந்தவுடன் எழுந்த சண்டைகள் குறித்தானது. கோலாசிற்கு 1946இலும் 1949இலும் சோவியத் நாட்டு விருது வழங்கப்பட்டுள்ளது.

விக்கிமீடியா பொதுவகத்தில்,  
 ***யாக்குப் கோலாசு***   
என்பதின் ஊடகங்கள் உள்ளன.
**நரசிம்மதேவன்** (Narsimhadeva) மிதிலைப் பிரதேசத்தின் கர்னாட் வம்சத்தின் மூன்றாவது மன்னராவார். கங்கதேவனுக்குப் பிறகு பொது ஊழி 1174 இல் இவர் ஆட்சிக்கு வந்தார் பெரும்பாலான அறிஞர்கள் ஒப்புக்கொள்கிறார்கள்.

ஆட்சி
-----

மைதிலி கவிஞரான வித்யாபதி, நரசிம்மதேவனை "சத்யவீரன்" என்று குறிப்பிடுகிறார். ஏனெனில் இவரது ஆட்சி அவ்வளவு கொந்தளிப்பாக இருந்தது. இவர் தனது உறவினர்களான நேபாள மன்னருடன் மோதலில் ஈடுபட்டார். துக்ரால் துகன் கானுக்கு எதிராகவும் இவர் எதிர்ப்பைக் காட்டினார். இவர் வங்காள ஆளுநராக இருந்த இவாசு கல்ஜியுடனும் மோதலில் ஈடுபட்டார். இவர் மிதிலையின் மீது ஒரு போரைத் தொடங்கினார். மேலும், கர்னாட்டர்களை கப்பம் செலுத்த கட்டாயப்படுத்துவதில் வெற்றி பெற்றார். 

இவரது ஆட்சிக் காலத்தில் மிதிலையின் மீது முஸ்லிம் படையெடுப்புகள் இருந்திருக்கலாம்.

மேற்கோள்கள்
-----------


1. ↑  CPN Sinha (1970). "Decline of the Karnatas of Mithila". *Proceedings of the Indian History Congress* **32**: 79–84.
2. ↑ . 1979.
3. ↑  Choudhary, Radhakrishna (1970) (in en). *History of Muslim rule in Tirhut, 1206-1765, A.D.*. Chowkhamba Sanskrit Series Office. பக். 26. .
**சவுதி உணவு மற்றும் மருந்து ஆணையம் (**

**Saudi Food and Drug Authority)** என்பது சவூதி அரேபியா இராச்சியத்திற்கான ஒரு சுயாதீன அமைப்பாகும், தேசத்திற்கான உணவு மற்றும் மருந்து பாதுகாப்பை உறுதி செய்வதை இவ்வமைப்பு நோக்கமாகக் கொண்டுள்ளது.

ஆணையம் இசுலாமிய நாட்காட்டி தேதி 2003 ஆம் ஆண்டு ஆகத்து மாதம் 29 ஆம் தேதியன்று நிறுவப்பட்டது.  சவுதி சுகாதார அமைச்சகம் மருந்துகளை ஒழுங்குபடுத்துவதற்கான பொறுப்பை இவ்வமைப்பிற்கு வழங்கியுள்ளது, சவுதி உணவு மற்றும் மருந்து ஆணையம் பிராந்தியத்தில் உள்ள மாநிலங்களில் செல்வாக்கு மிக்க ஓர் அமைப்பாகும்.

ஆங்கில மொழி வெளியீடு
--------------------

2016 ஆம் ஆண்டில், ஆணையத்தின் உறுப்பினர்களும் பிறரும், ஆத்திரேலியா, சிங்கப்பூர் மற்றும் கனடாவில் உள்ள ஒப்பிடக்கூடிய சிறந்த நடைமுறைகளுடன் ஆணையத்தை ஒப்பிட்டு ஒரு ஆய்வை வெளியிட்டனர்.

பன்னாட்டு ஒப்பந்தங்கள்
----------------------

உணவு மற்றும் மருந்து நிர்வாகம் **சவுதி உணவு மற்றும் மருந்து ஆணையத்துடன்** ஒப்பந்தம் செய்துள்ளது.

மேற்கோள்கள்
-----------

1. ↑  "Official website". .
2. 1 2  Hashan, Hajed; Aljuffali, Ibrahim; Patel, Prisha; Walker, Stuart (February 2016). "The Saudi Arabia Food and Drug Authority: An Evaluation of the Registration Process and Good Review Practices in Saudi Arabia in Comparison with Australia, Canada and Singapore". *Pharmaceutical Medicine* **30** (1): 37–47. doi:10.1007/s40290-015-0124-4.
3. ↑  Food and Drug Administration (FDA) (3 February 2021). "FDA – The Saudi Food and Drug Authority (SFDA) Confidentiality Commitment" (in en). .

புற இணைப்புகள்
--------------

* அதிகாரப்பூர்வ இணையதளம்
**மணியாகு பவுலோசு வின்செண்ட்டு** (*M. P. Vincent*) இந்தியாவைச் சேர்ந்த ஓர் அரசியல்வாதியாவார். கேரள மாநிலம் திருச்சூரைச் சேர்ந்த இவர் இந்திய தேசிய காங்கிரசு கட்சியின் அரசியல்வாதியாவார். 1997 ஆம் ஆண்டில் இளைஞர் காங்கிரசு பிரிவின் மாநிலச் செயலாளராக இருந்தார். 2011 ஆம் ஆண்டில் கேரள சட்டமன்றத்திற்கு நடைபெற்ற தேர்தலில் ஒல்லூர் சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2016 ஆம் ஆண்டு நடைபெற்ற தேர்தலிலும் இதே தொகுதியில் போட்டியிட்டு இந்திய பொதுவுடமைக் கட்சி வேட்பாளரிடம் தோற்றுப் போனார்.

வாழ்க்கைக் குறிப்பு
-------------------

வின்செண்ட்டு 1964 ஆம் ஆண்டு சனவரி மாதம் 19 ஆம் தேதி திருச்சூர் மாவட்டம் புதுக்காட்டில் மணியாகு இல்லத்தைச் சேர்ந்த அழகப்ப நகர் பவுலோசு மற்றும் மேரி தம்பதியருக்கு மகனாகப் பிறந்தார். 1979 ஆம் ஆண்டு செங்கலூர் செயின்ட் மேரிசு மேல்நிலைப் பள்ளியில் பள்ளிப் படிப்பை முடித்த இவர், பின்னர் 1984 ஆம் ஆண்டு இரிஞ்சாலக்குடா கிறித்து கல்லூரியில் சேர்ந்து படித்தார்.

மேற்கோள்கள்
-----------

1. ↑  
"Seasoned politicians, debutants share space in Congress candidate list". *The Hindu*. 2011-03-24.. பார்த்த நாள்: 2011-09-17.
2. ↑  "LDF hopes rice scheme will work in its favour in Ollur". *The Hindu*. 2011-04-04.. பார்த்த நாள்: 2011-09-17.
3. ↑  "M.P.VINCENT - INC - OLLUR". National Election Watch.. பார்த்த நாள்: 2011-09-17.

புற இணைப்புகள்
--------------

விக்கிமீடியா பொதுவகத்தில்,  
 ***ம. ப. வின்செண்ட்டு***   
என்பதின் ஊடகங்கள் உள்ளன.
Tamilnadu

"பரமனையே பாடுவார் அடியார்க்கும் அடியேன்" - திருத்தொண்டத்தொகை.

"தொகுத்த வடமொழி தென்மொழி யாதொன்று தோன்றியதே
மிகுத்த இயலிசை வல்லவகையில் விண்தோயுநெற்றி
வகுத்தமதிற் தில்லை அம்பலத்தான் மலர்ப்பாதங்கள்மேல்
உகுத்த மனத்தொடும் பாடவல்லோ ரென்ப உத்தமரே" - *திருத்தொண்டத் திருவந்தாதி*
தென் தமிழும் வடமொழியும் ஏனைய திசைமொழியும் ஆகியவற்றில் இறைவனையே பொருளாகக் கொண்டு இயற்றப்பட்ட இயல் இசைப் பாடல்களை ஒன்றிய மெய்யுணர்வினோடும் இசை கற்கும் வகையால் உள்ளம் உருகிப் பாடும் அடியார்கள் பரமனையே பாடுவார் ஆவார்கள்.

திருத்தொண்டர் புராண சாரம்
-------------------------

அருந்தமிழ் வடகலையால் அருளால் ஒன்றால்
அறிவுநெறி மருவும் அருங்கவிகள் யாவும்
திருந்திய வானவர் பணிய மன்றுள் ஆடும்
தேவர் பிரான் கழலினையே சேரஓதி
விரிந்திடு நாவுடையார் பயன் மேவினார் தாம்
மேலானோம் என மகிழ்ந்து விழிநீர் சோரப்
பரிந்தருளால் பரமனையே பாடவல்ல
பான்மையர் எமை ஆளும் மேன்மையாரே

நுண்பொருள்
----------

பெருமானுக்கு பாடல் உகந்த அருச்சனையாதலால் பாடி மகிழுதல் பெரும் பாக்கியமாம்.

தென்தமிழும் வடகலையும் தேசிகமும் பேசுவன
மன்றிடை நடம்புரியும் வள்ளலையே பொருளாக
ஒன்றிய மெய்யுணர்வோடும் உள்ளுருகிப்பாடுவார்
பன்றியுடன் புள்காணாப் பரமனையே பாடுவார் - *பெரியபுராணம்*

உசாத்துணைகள்
------------

1. பெரிய புராணம் வசனம் - சிவதொண்டன் சபை, யாழ்ப்பாணம்
இம்பா இனப் பெண்
**இம்பா மக்கள்** என்போர் 20,000 முதல் 50,000 எண்ணிக்கையிலான ஓர் ஆப்பிரிக்க இனக்குழு. இவர்கள் வடக்கு நமீபியாப் பகுதியில் உள்ள குனென் பகுதியிலும் குனென் ஆற்றுக்கப்பால் அங்கோலாவிலும் வாழ்கின்றனர். கமன்சாபு என்னுமிடத்தில் அண்மையில் இவர்கள் இரு சிற்றூர்களை அமைத்துள்ளனர். இவை சுற்றுலா இடங்களாக அறியப்படுகிறன்றன. இவர்கள் நாடோடிகள் ஆவர். இவர்கள் ஒட்சிகிம்பா என்னும் மொழியைப் பேசுகின்றனர்.

ஆடு, மாடுகள் வளர்ப்பது இவர்களது முதன்மையான தொழிலாகும். பால் கறத்தல் பெண்களின் பணி. மேலும் குழந்தைகளைப் பராமரிப்பதும் பெண்களின் பணியே. இம்பா மக்கள் மிகக் குறைவான ஆடைகளையே அணிகின்றனர். ஆண்களும் பெண்களும் மேற்சட்டை அணிவதில்லை. விலங்குகளின் தோலினால் ஆன சிறு பாவாடை போன்ற ஆடையையே அணிகின்றனர். இவர்களது வீடு சிறு வட்ட வடிவிலான குடிசை ஆகும்.

இம்பா இடையர்கள்

மேற்கோள்கள்
-----------

1. 1 2 3  Kamaku Consultancy Services cc. Commissioned by: Country Pilot Partnership (CPP) Programme Namibia (2011). *Strategies That Integrate Environmental Sustainability Into National Development Planning Process to Address Livelihood Concerns of the OvaHimba Tribe in Namibia - A Summary*. Windhoek, Namibia: The Ministry of Environment and Tourism, Republic of Namibia. இம் மூலத்தில் இருந்து 2016-03-04 அன்று. பரணிடப்பட்டது... பார்த்த நாள்: 2015-01-31.
2. 1 2  Goyal, O.P (2005). *Nomads at the Crossroads*. New Delhi: Gyan Publishing House. பக். 9–11. பன்னாட்டுத் தரப்புத்தக எண்:9788182051492. .
**இராமநல்லூர்** (*Ramanallur*) கொள்ளிடம் ஆற்றில் அமைந்துள்ள ஒரு சிறிய தீவு. இது தமிழ்நாடு, அரியலூர் மாவட்டம் , அரியலூர் வட்டம், அழகியமணவாளம் வருவாய் கிராமத்தின் ஒரு பகுதியாகும். இது 2016-ல் சுமார் 2,500 மக்கள்தொகையைக் கொண்டிருந்தது.

நிலவியல்
--------

இராமநல்லூர் 10°56′N 79°13′E﻿ / ﻿10.933°N 79.217°E﻿ / 10.933; 79.217 அமைந்துள்ளது. 

இத்தீவு இரண்டு குக்கிராமங்களைக் கொண்டுள்ளது: மேல இராமநல்லூர் மற்றும் கீழ இராமநல்லூர்.

நிலப்பரப்பிற்கான இணைப்பு
------------------------

இத்தீவை அழகியமணவாளத்துடன் இணைக்கும் பாலம் பிப்ரவரி 2016-ல் திறக்கப்பட்டது. இதற்கு முன், பரிசலே பெரும்பாலும் ஆற்றைக் கடக்கப் பயன்படுத்தப்பட்டன. கோடைக் காலத்தில் மிதவைகள் மற்றும் காளை வண்டிகள் பயன்படுத்தப்பட்டன. வெள்ளக் காலங்களில் பெரும்பாலும் இத்தீவு பிரதான நிலப்பகுதியிலிருந்து முற்றிலும் துண்டிக்கப்படும்.

ஆகத்து 2023[update], பிரதான நிலப்பகுதியிலிருந்து தீவுக்கு ஒரு பாலம் அமைக்கப்பட்டு உள்ளது. தஞ்சாவூர் மாவட்டத்தின் தெற்கே இணைக்கத் திட்டமிடப்பட்ட மற்றொரு பாலம் ₹55 கோடி (2020 இல் நிகர மதிப்பு ₹55 crore or US$6.9 மில்லியன்)க்கு சமமான தமிழ்நாடு அரசாங்கத்தின் நிதியுதவி பெறப்பட்டு 2017-ல் அடிக்கல் நாட்டப்பட்டது. 2019 செப்டம்பரில், மேல இராமநல்லூரிலிருந்து தஞ்சாவூர் மாவட்டம் நோக்கிச் சென்ற படகு கவிழ்ந்து மூன்று பேர் உயிரிழந்த சம்பவம், பாலத்தைக் கட்டி முடிக்க வேண்டும் என்ற கோரிக்கையை மீண்டும் எழுப்பியது.

மேற்கோள்கள்
-----------

1. 1 2 3 4  Ganesan, S. (2016-02-27). "Bridge linking Ramanallur islet thrown open to public" (in en-IN). *The Hindu*. பன்னாட்டுத் தர தொடர் எண்:0971-751X. .
2. ↑  Srinivasan, G. (2007-08-03). "A village struggling sans ‘basic connectivity’". .
3. ↑  "Ramanallur residents urge govt to resume bridge work soon to avert further tragedy". 2019-09-15. .
4. ↑  Thiruselvam, P (2019-09-15). "Officials did not pay heed to demand for bridge: Ariyalur locals". .
வைஸ் அட்மிரல் **நீலகண்ட கிருஷ்ணன்** PVSM, DSC (8 ஜூன் 1919 - 30 ஜனவரி 1982) இந்தியக் கடற்படையில் வைஸ் அட்மிரலாக பணியாற்றி வந்தார். 1971 இந்தியா-பாக்கிஸ்தான் போர் நடெபெறும் நேரத்தில் இவர் கிழக்கத்திய கடற்படை கமாண்டின் தளபதியாக இருந்தார். வங்காள விரிகுடாவில் ஐஎன்எஸ் விக்ராந்த் என்னும் இந்திய கடற்படையின் விமானம் தாங்கிக் கப்பலை இயக்கி வந்த அவர் பாகிஸ்தானின் பிஎன்எஸ் காசி என்ற நீர்மூழ்கிக்கப்பலை விசாகப்பட்டினம் துறைமுகத்துக்கு வரவைத்து தாக்கி அழித்ததில் முக்கிய பங்கு வகித்தார்.

வாழ்க்கை வரலாறு
---------------

1919 ஆம் ஆண்டு நாகர்கோவிலில் பிறந்தார். அவரது தந்தை ராவ் பகதூர் மகாதேவ நீலகண்ட ஐயர்.

கடற்படையில் பணியாற்றிய விவரங்கள்
--------------------------------

கிருஷ்ணன் 1940 செப்டம்பர் 1ஆம் தேதி அரச இந்திய கடற்படையில் சப் லெப்டினன்ட் ஆக நியமனம் செய்யப்பட்டார்.

கடற்படையில் இருந்து ஓய்வுபெற்ற பிறகு
------------------------------------

நீலகண்ட கிருஷ்ணனின் சுயசரிதம், ஒரு மாலுமியின் கதை (A Sailors Story)அவரது மகன் அர்ஜுன் கிருஷ்ணன் தொகுத்து வெளியிட்டார். 1982 ஜனவரி 30ஆம் தேதி அவர் ஐதராபாத்தில் உள்ள அவரது இல்லத்தில் காலமானார்.

மேற்கோள்கள்
-----------


1. ↑  "Admiral Krishnan Takes Over as FOC-in-C Eastern Naval Command". 28 February 1971.. பார்த்த நாள்: 3 February 2020.
2. 1 2  "Obituary". 30 January 1982.. பார்த்த நாள்: 9 February 2020.
3. ↑  "Padma Awards". Ministry of Home Affairs, Government of India. 2015 இம் மூலத்தில் இருந்து 15 November 2014 அன்று. பரணிடப்பட்டது... பார்த்த நாள்: 21 July 2015.
4. ↑  "படை வீரர்களை கெளரவிப்பது அவசியம்". .
100 மில்லியன் ஆண்டுகளுக்கு முன்னர் ஏற்பட்ட கற்குழம்புப்பாறையுருவாக்கத்தின் விளைவாக ஏற்பட்ட காங்தீசு பாதோலித்தைக் காட்டும் புவியுரு வரைபடம்.
**கற்குழம்புப்பாறையாக்கம்** (*Magmatism*) என்பது புவியொத்த கோள்களில் அவற்றின் வெளிப்புற அடுக்குகளின் புறப்பரப்பிலோ அல்லது வெளிப்புற அடுக்குகளுக்கிடையிலோ நடைபெறக்கூடிய கற்குழம்பின் பாறைத்தாது அமைவாகும். இவ்வாறான அமைவே பின்னர் தீப்பாறையாக திண்மமாகிறது. இச்செயல்முறையானது கற்குழம்புப் பாறைச் செயல்பாடு அல்லது தீப்பாறைச் செயல்பாட்டின் காரணமாக நடைபெறுகிறது. இதில் கற்குழம்பு அல்லது எரி கற்குழம்பு ஆகியவற்றின் உருவாக்கம், உட்குடைவு, வெளிக்குடைவு ஆகியவை நிகழ்கின்றன. எரிமலையாக்கம் என்பதே கற்குழம்புப் பாறையாக்கத்தின் வெளிப்புற வெளிப்பாடேயாகும்.

இச்செயல்பாடே மலை உருவாக்கத்திற்குக் காரணமான மிக முக்கியச் செயல்பாடாகும். கற்குழம்புப்பாறையாக்கத்தின் இயல்பானது கண்டத்தட்டு அமைவுகளைச் சார்ந்துள்ளது. உதாரணமாக, எரிமலைப் படிகக் கண்ணாடி கற்குழம்புப் பாறையாக்கமானது தீவு வளைவுகள் உருவாக்கத்தோடு தொடர்புடையவை ஆகும். எரிமலைப் பாறை வகை கற்குழம்புப்பாறையாக்கமானது நடுக்கடல் முகடுகளில் காணப்படுகிறது.

மேற்கோள்கள்
-----------

1. ↑  Wilson M. (2012). *Igneous petrogenesis*. Springer. பக். 3–12. பன்னாட்டுத் தரப்புத்தக எண்:9789401093880. .
**சிட்னி முருகன் கோயில்** (*Sydney Murugan Temple*) அவுஸ்திரேலியாவின் நியூ சவுத் வேல்ஸ் மாநிலத்தின் தலைநகர் சிட்னி நகரிலிருந்து 25கிமீ மேற்காக உள்ள மேய்சு ஹில் என்ற புறநகர்ப் பகுதியில் அமைந்திருக்கிறது. மூலஸ்தானத்தில் பிரதிஷ்டை செய்யப்பட்டுள்ள முருகனின் திருவுருவம் மகாபலிபுரத்து சிற்பக்கலை நிபுணரால் ஆகம நெறிமுறைக்கு அமைய நுட்பமாகச் செதுக்கப்பட்டது.

வரலாறு
------

சிட்னியில் முதன்முதலில் முருக வழிபாட்டைத் தொடங்கியவர் திரு சி. தணிகைஸ்கந்தகுமார். 1983ஆம் ஆண்டு முருகன் சிலை ஒன்றை யாழ்ப்பாணத்தில் இருந்து வரவழைத்து தமது இல்லத்திலும் பின்னர் ஸ்ட்ரத்பீல்ட் மகளிர் உயர்நிலைப் பாடசாலையிலும் வழிபாட்டை நடத்தினார். 1985ஆம் ஆண்டு "சிட்னி சைவமன்றம்" ஆர். வடிவேலு என்பவரின் தலைமையில் ஆரம்பிக்கப்பட்டது. 1990இல் வீதிப் போக்குவரத்து அதிகரசபையிடம் இருந்து மாய்சு ஹில் (Mays Hill) இல் ஒரு காணியைச் சைவமன்றம் வாங்கியது. 1994 ஒக்ரோபர் 9ஆம் நாள் கோயிலுக்கான அத்திவாரக்கல் நாட்டப்பட்டது. முதலில் தமிழ்க் கலாச்சார மண்டபம் கட்டப்பட்டு 1995 ஏப்ரல் 14ஆம் திகதி வெள்ளிக்கிழமை கலாச்சார மண்டபத்தில் சித்தி விநாயகர், சிதம்பரேஸ்வரர், சிவகாமசுந்தரி ஆகிய உற்சவமூர்த்திகளுடன் முருகன் சிலை ஆகம முறைப்படி பிரதிஷ்டை செய்யப்பட்டது. 1997இல் கோயிலின் கட்டிட வேலைகள் ஆரம்பமாகி 1999 யூன் 17ம் திகதி குடமுழுக்கு நடைபெற்றது.

கோயிலின் அமைப்பு
----------------

ஐந்து கருவறைகளைக் கொண்டது சிட்னி முருகன் ஆலயம். வலது பக்கம் விநாயகரும் இடது பக்கத்தில் வள்ளி தெய்வானை சமேதரராக முருகனும் இடையில் உள்ள மூன்று கருவறைகளில் வலப்பக்கத்தில் சிவலிங்கமும் இடப்பக்கத்தில் சிவகாமசுந்தரியும் நடுவண் கருவறையில் முருகனும் எழுந்தருளியுள்ளனர்.

நவக்கிரகம், வைரவர், சண்டேஸ்வரர் ஆகியோருக்கு தனித்தனியே சந்நிதிகள் உண்டு. அலங்காரத்தூண்களில் ஆறு படைவீடுகள், மற்றும் கதிர்காமம், செல்வச்சந்நிதி, வெருகலம்பதி, நல்லூர் ஆகிய திருத்தலங்களில் கோயில் கொண்டுள்ள முருகனின் திருவுருவங்கள் கற்பனைத் திருவுருவங்களாக இடம்பெற்றுள்ளன.

மகோற்சவம்
---------

சிட்னி முருகன் கோயிலில் மகோற்சவம் ஆண்டு தோறும் கொடியேற்றத்துடன் தொடங்கி ஒன்பதாம் நாள் தேர்த்திருவிழாவும் பங்குனி உத்தரத்தன்று தீர்த்தத்துடனும் பதினோராம் நாள் பூங்காவனம் திருக்கல்யாண விழாவுடன் நிறைவடையும்.

இளைஞர்களின் பங்களிப்பு
----------------------

சிட்னி முருகன் கோயில் திருப்பணிகளுக்கு இந்து இளைஞர்கள் மெரும் பங்களிப்பு செய்து வருகிறார்கள். கோயில் துப்பரவாக்கல் முதல் வாகனம் காவுதல், தேர் இழுத்தல், நந்தவனம் பராமரித்தல், கூட்டு வழிபாட்டில் கலந்து கொள்ளுதல் போன்ற பல வழிகளில் தமது பங்களிப்பினை ஆற்றி வருகிறார்கள்.

குறிப்புகள்
-----------

1. ↑  Mays Hill வைகாசிக் குன்று என சிட்னி வாழ் தமிழர்களால் அதிகாரபூர்வமற்ற வகையில் அழைக்கப்படுகிறது

உசாத்துணை
---------

* கந்தையா, ஆ. *ஆஸ்திரேலியாவில் இந்துக் கோயில்கள்*, சிட்னி

வெளி இணைப்புக்கள்
-----------------

* சிட்னி முருகன் கோயில் இணையத்தளம் பரணிடப்பட்டது 2008-07-25 at the வந்தவழி இயந்திரம் (ஆங்கில மொழியில்)
**மடுவு** அல்லது **மறு** (*Maduvu*) என்பது மான் கொம்பால் உருவாக்கப்பட்ட ஒரு போர்க் கருவி ஆகும். இது தமிழர் தற்காப்புக் கலையில் பயன்படுத்தப்படும் ஒரு போர்க் கருவி ஆகும்.

மான் கொம்பு ஆயுதம்
------------------

தற்காப்புக் கலைஞர்
சிலம்பத்தில் மான் கொம்பை ஆயுதமாக பயன்படுத்தி உள்ளனர். ஏனெனில் இந்த மான் கொம்பினை வாள் வைத்து எளிதில் வெட்ட முடியாது. அதனால் அவற்றை கேடயமாகப் பயன்படுத்தவும், அதன் கூரான பகுதியைக் கொண்டு எதிரியைத் தாக்கவும் முடியும். இந்த மான் கொம்பில் கேடயம் மற்றும் ஈட்டி பொருத்தியும் பயன்படுத்தியுள்ளனர்.

ஈட்டி மான்கொம்பு

மான்
----

புல்வாய்
இந்த ஆயுதத்தில் பயன்படுத்தப்படும் கொம்பானது புல்வாய் (Blackbuck) என்னும் வகையைச் சேர்ந்த மானில் இருந்து கிடைப்பது ஆகும். அதில் ஆண் மானின் பெயர் இரலை பெண் மானின் பெயர் கலை. இந்த மான் இனம் தமிழ்நாட்டில் நாகப்பட்டினம் மாவட்டத்தில் உள்ள திருமறைக்காடு பகுதியில் அதிகமாகக் காணப்பட்டது. இந்த மானுக்கு திருகுமான், வெளிமான், முருகுமான் என்ற பல்வேறு தமிழ் பெயர்களும் உண்டு. இவை, உலகில் அழகிய கொம்புகளை உடைய முதல் 10 வகை மான் இனங்களில், 7 ஆவது இடத்தைப் பெற்றுள்ளன.

மேற்கோள்கள்
-----------
கோரக்பூர் கோட்டம்

**கோரக்பூர் கோட்டம்** (*Gorakhpur division*) வட இந்தியாவில் உள்ள உத்தரபிரதேச மாநிலத்தின் நிர்வாக புவியியல் அலகு ஆகும். கோரக்பூர் இந்த கோட்டத்தின் நிர்வாக தலைமையகம் ஆகும். கோரக்பூர் கோட்டம் நான்கு மாவட்டங்களைக் கொண்டுள்ளது::

மாவட்டங்கள்
-----------

* கோரக்பூர்
* தேவோரியா
* குசிநகர்
* மகாராச்கஞ்சு

வரலாறு
------

1801 ஆம் ஆண்டில், அவாத்து நவாப்பால் இப்பகுதி கிழக்கிந்திய கம்பெனிக்கு மாற்றப்பட்டது. கோரக்பூர் ஒரு மாவட்டமாக உயர்த்தப்பட்டது. 1829 ஆம் ஆண்டில், கோரக்பூர், காச்சிபூர் மற்றும் அசம்கர் மாவட்டங்களை உள்ளடக்கிய அதே பெயரில் ஒரு பிரிவின் தலைமையகமாக கோரக்பூர் ஆனது. ஆர்.எம். பயாட் முதலில் ஆணையராக நியமிக்கப்பட்டார்.

இப்போதெல்லாம், கோரக்பூர் ஆயத்த ஆடைகளுக்கான மையமாக மாறியுள்ளது மற்றும் சுடுமண் பாண்டப் பொருள்களுக்கும் பெயர் பெற்றது.

தற்போது, கோரக்பூர் கோட்டத்திற்கு தெற்கே அமைந்துள்ள அசம்கர் ஒரு தனி கோட்டமாகும். அதே சமயம் இன்றைய காசிபூர் மாவட்டம் வாரணாசி கோட்டத்தின் ஒரு பகுதியாகவும், காச்சிப்பூரிலிருந்து பிரிக்கப்பட்ட பல்லியா மாவட்டம் இப்போது அசம்கர் பிரிவிலும் சேர்க்கப்பட்டுள்ளது.

மேற்கோள்கள்
-----------

1. ↑  "जयंत नार्लिकर बने गोरखपुर कमिश्नर". IndiaTimes. .
2. ↑  "Department of Appointment & Personnel, Government of Uttar Pradesh". .
3. ↑  "Basic Statistics: Gorakhpur division". .
4. ↑  "Gorakhpur division: History". .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Bathmocercus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**பாத்மோசெர்கசு** (*Bathmocercus*) என்பது சிசுடிகோலிடே குடும்பத்தைச் சேர்ந்த பறவை பேரினமாகும். இது பின்வரும் சிற்றினங்களைக் கொண்டுள்ளது:

* கருந்தலை செம்பழுப்புச் சிலம்பன் (*பாத்மோசெர்கசு செர்வினிவென்ட்ரிசு*)
* கருமுக செம்பழுப்புச் சிலம்பன் (*பாத்மோசெர்கசு ரூபசு*)

*செபோமைக்டர்* பேரினத்தைச் சேர்ந்த சிற்றினங்கள் சில நேரங்களில் இந்த பேரினத்தின் கீழ் வகைப்படுத்தப்படுகின்றன. இருப்பினும் இதன் பிரிவை நியாயப்படுத்தப் பல குறிப்பிடத்தக்க உருவ வேறுபாடுகள் பயன்படுத்தப்படுகின்றன.

மேற்கோள்கள்
-----------

1. ↑  "Cisticolidae". The Trust for Avian Systematics. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q791308
* விக்கியினங்கள்: Bathmocercus
* ADW: Bathmocercus
* BioLib: 26391
* GBIF: 2493500
* iNaturalist: 15622
* IRMNG: 1010300
* ITIS: 557447
* என்.சி.பி.ஐ: 330752

 |
**முருகன் கோயில்** என்பது இந்துக் கோயிலின் கருவறையில் முருகன் அம்சமாக விளங்கும் மூலவர் தெய்வம் வீற்றிருக்கும் பட்சத்தில், அக்கோயில் முருகன் கோயில் என்று அழைக்கப்படுகிறது. இக்கோயில் சைவ வழிபாட்டு நெறிமுறைகளைப் பின்பற்றி, பூசைகள் நடைபெறும் தலமாக விளங்குகிறது. முருகன் அம்சம் என்று குறிப்பிடப்படும் அர்த்தமானது, முருகன் மற்றும் அவரது வெவ்வேறு திருநாமங்களாக சுப்பிரமணியசுவாமி, பாலசுப்பிரமணியர், தண்டாயுதபாணி சுவாமி, பழனி ஆண்டவர், கார்த்திகேயர், குமாரசுவாமி, சரவணபவர், வேலவர், சண்முகர், கந்தசுவாமி மற்றும் ஆறுமுகர் என்று முக்கியமானவைகளாகக் கருதப்படுகிறது.

பழனியில், தண்டாயுதபாணி சுவாமி கோயில் கொண்டு, முருகன் பக்தர்களுக்கு அருள்பாலிக்கிறார். திருச்செந்தூரில், சுப்பிரமணியசுவாமி கோயில் கருவறையில், முருகன் காட்சியளிக்கிறார். சுவாமிமலையில், சுவாமிநாதசுவாமி கோயிலில் முருகன் தோற்றமளிக்கிறார். சென்னையின் வடபழனியில், பழனி ஆண்டவர் கோயிலில் முருகன் பக்தர்களுக்குக் காட்சி தருகிறார்.

மேற்கோள்கள்
-----------

1. ↑  "Arulmigu Dhandayuthapaniswamy Temple, Palani - 624601, Dindigul District [TM032203.Dhandayuthapani"]. .
2. ↑  "Arulmigu Subramania Swamy Temple, Tiruchendur - 628215, Thoothukudi District [TM038271.Senthilambathy, Thirucheeralaivai,Senthilandavar, Kadarkarai aandi"]. .
3. ↑  "Swaminathaswami Temple : Swaminathaswami Swaminathaswami Temple Details". .
4. ↑  "Vadapalani Andavar Temple : Vadapalani Andavar Vadapalani Andavar Temple Details". .
**வண்ணாத்திக்குருவி** **கருப்பு வெள்ளைக்குருவி** அல்லது **குண்டுக்கரிச்சான்** அல்லது **பாலகன்** (*Oriental magpie-robin*, *Copsychus saularis*), என்பது வீட்டுத் தோட்டங்களிலும் காடுகளிலும் எளிதில் காணக்கூடிய ஒரு **பாடுங்குருவி** ஆகும். தன் வாலைத் தூக்கியபடி நிற்கும் இயல்புடைய இக்குருவி 19 செ.மீ. நீளமுடையது. இலை, தழைகளுக்கிடையிலும் வீட்டுத் தோட்டங்களில் உள்ள சாக்கடைகளிலும் இருக்கும் பூச்சி, புழுக்கள் இவற்றின் முக்கிய உணவாகும். முள்ளிலவு, கலியாண முருக்கை ஆகிய மரங்களின் தேனையும் இவை உண்ணும்.

நிறம்
-----

* ஆண் குருவி கருமைநிற மேல்பகுதியில் வெண்ணிறத்தில் தோள்பட்டைச் சிறகுடையது; இதன் அடிப்பகுதி வெண்ணிறமுடையது. இனப்பெருக்க காலங்களில் இது் அருமையான சுருதிகளில் பாடி தன் எல்லையை அறிவிக்கும் இயல்பு கொண்டது.
* பெண் குருவி சாம்பல் நிறமுடையது.

இயல்பு
------

 கருப்பு வெள்ளைக்குருவி
வண்ணாத்திக் குருவி மாந்தர் வாழும் இடங்களில் காணப்படும் ஒரு பறவை. பிப்ரவரி முதல் ஆகஸ்ட் வரை இதைப் பெரும்பாலும் காண இயலும். மற்ற மாதங்களில் இது பாடாது என்பதால், இதன் இருப்பை அறிந்து கொள்வது கடினம். பிப்ரவரி மாதம் அடர் கருப்பு-வெள்ளை நிறச் சிறகுத் தொகுதியுடன் ஆண் பறவை திடீரெனத் தோன்றி இலை உதிர்ந்த மரங்களின் உச்சாணிக்கிளைகளிலோ அல்லது மின் கம்பங்களிலோ அமர்ந்து பாட ஆரம்பிக்கும். முதலில் சுருதி சுத்தமற்று நாராசமாகக் கிளம்பும் சுரங்கள் போகப்போக காதுக்கினிய கீதங்களாக மாறும். சுருதி சுத்தமான கீதம் கிளம்பிய சில நாட்களுக்குள் இசையில் மயங்கிய பெண் குருவி தோன்றும். அவை ஒன்றையொன்று துரத்திப் பிடித்து விளையாடி பின்னர் கலவியில் ஈடுபடும். இரு ஆண் குருவிகள் சண்டையிடுவதும் அடிக்கடி நடக்கக்கூடிய ஒன்றே.

கூடு
----

வண்ணாத்திக்குருவி
வண்ணாத்திக் குருவி மரப் பொந்துகளிலோ அல்லது வீட்டுச் சுவற்றில் உள்ள பொந்துகளிலோ தன் கூட்டினை அமைக்கும். கூடு காய்ந்த வேர்கள், புல் மற்றும் மயிர்களால் ஆன ஒரு தட்டை மேடை ஆகும். செம்புள்ளிகள் கொண்ட வெளிர் நீல நிறத்திலான மூன்று முதல் ஆறு வரையிலான முட்டைகளை இப்பறவை இடும். குஞ்சுகள் வெளிவந்தபின் தாய் தந்தை இரு பறவைகளுமே புழு பூச்சிகளைக் கொண்டுவந்து அவற்றுக்கு அளிக்கும்.

உசாத்துணை
---------

1. ↑  [[பன்னாட்டு பறவை வாழ்க்கை]] (2012). "*Copsychus saularis*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2* (பன்னாட்டு இயற்கைப் பாதுகாப்புச் சங்கம்).. பார்த்த நாள்: 26 November 2013.

வெளி இணைப்புகள்
---------------

விக்கிமீடியா பொதுவகத்தில்,  
 ***Copsychus saularis***   
என்பதின் ஊடகங்கள் உள்ளன. 

* Oriental Magpie Robin videos, photos & sounds பரணிடப்பட்டது 2010-05-27 at the வந்தவழி இயந்திரம் on the Internet Bird Collection
* Magpie-robin in Banglapedia
**கருவத்தூர் ஸ்ரீராமசுவாமி கோயில்** இந்தியாவின் கேரள மாநிலத்தில் திருச்சூர் மாவட்டத்தில் வேலூர் ஊராட்சியில் குருமால்தேசத்தில் உள்ள ஒரு இந்துக் கோயிலாகும். இக்கோயில் குருமால் ஸ்ரீ பகவதி கோயிலுக்கு அருகில் உள்ளது. இரண்டு கோயில்களும் கொச்சி தேவஸ்வம் வாரியத்தின் கீழ் செயல்படுகின்றன.  கருவத்தூர் கோயில், இக்கோயில் மரு மரக்கால் போராட்டம்  நடந்த வெங்கிலச்சேரி மணிமலர்காவு கோயிலில் இருந்து சுமார் 3 கி.மீ தொலைவில் உள்ளது, கும்ப பரணி - குதிரை வேளை இங்கு சிறப்பாகக் கொண்டாடப்படுகிறது. குருரம்மா கோயில்  கிருஷ்ணரின் கதையுடன் தொடர்புடையதாகும். கருவத்தூர் கோயிலில் தற்போது திருப்பணி  நடைபெற்று வருகிறது.

வரலாறு
------

இக்கோயிலின் சரியான வரலாறு இன்னும் அறியப்படவில்லை. எனினும்இது ஆயிரம் ஆண்டுகளுக்கு மேல் பழமையானது என்று நம்பப்படுகிறது. ஆரம்பத்தில் ஆழ்வாஞ்சேரி மனையின் உரிமையில் இருந்த இக்கோயில் பின்னர் கீரலூர் தேசத்தின் அவனபரம்பு மனையிடம் ஒப்படைக்கப்பட்டது.

புராணம்
-------

இந்து புராணங்களின்படி, விஷ்ணுவின் ஏழாவது அவதாரமாக ராமர் கருதப்படுகிறார். அசுர சக்திகளைக் கொன்று தர்மத்தை மீட்டெடுக்கும் எண்ணத்துடன் விஷ்ணு ராமராக அவதாரம் எடுத்ததாக இந்துக்கள் நம்புகிறார்கள். அந்த வகையில் வால்மீகி முனிவரின் ராமாயணம் மூலமாக ராமரின் கதை உலகப் புகழ் பெற்றது. இக்கோயில் கோயில் அசுர சக்திகளை வென்று அரியணை ஏறிய ராமருக்காக அர்ப்பணிக்கப்பட்ட கோயிலாகும்.

கோயில் அமைப்பு
--------------

இக்கோயில் செவ்வக வடிவில் குவிமாடத்துடன் ஓடு வேயப்பட்ட கூரையுடன் அமைந்துள்ளது. இங்கு காணப்படுகின்ற சிற்பக் கலையானது முழுக்க முழுக்க கேரளாவில் உள்ளதாகும். கோயிலின் கருவறை கிழக்கு நோக்கி உள்ளது. படிகள் கருவறையிலிருந்து நேராக கிழக்கு நோக்கி உள்ளன. கருவறைக்கு முன், ஒரு நமஸ்கார மண்டபம், மற்றும் கருவறையைச் சுற்றி ஒரு பிரதக்ஷிண வழி (பாதை) ஆகியவை உள்ளன. கருவறையைச் சுற்றி கணபதி, ஐயப்பன் சிலைகள் உள்ளன. இந்திரன் முதல் ஈசானா, சப்தமாதர்கள், அஷ்டதிக்பாலகர்களின் பலிக்கல்கள் சுற்றிலும் காணப்படுகின்றன.

படத்தொகுப்பு
------------

| Front view முன் காட்சி | Side View பக்க காட்சி | Pathway around sanctum sanctorum கருவறையைச் சுற்றியுள்ள பாதை | Divine Granite Stones தெய்வீக கிரானைட் கற்கள் | Stairs of sanctum sanctorum கருவறையின் படிக்கட்டுகள் |

குறிப்புகள்
-----------

1. ↑  "Welcome To Cochin Devaswom Board". .
2. ↑  "Anniversary of Velur protest to be observed tomorrow". .
3. ↑  "kururammatrust". .
4. ↑  "വേലൂര്‍ കുറുമാല്‍ കറുവത്തൂര്‍ ശ്രീരാമസ്വാമി ക്ഷേത്രത്തിലെ പുനരുദ്ധാരണ പ്രവര്‍ത്തനങ്ങള്‍ക്ക് തുടക്കമായി.". .
5. ↑  "Avanapparambu mana". .
உத்கல கவுரப் **மதுசூதன் தாசு** (28 ஏப்ரல் 1848 - 4 பிப்ரவரி 1934) ஒடிசாவின் முதல் பட்டதாரியும் வழக்கறிஞரும் ஆவார். ஒடிசாவின் கட்டக் நகரிலிருந்து 20 கிலோமீட்டர் தொலைவில் உள்ள சத்யபாமாபூர் என்னும் கிராமத்தில் 28 ஏப்ரல் 1848 அன்று பிறந்தார் மதுசூதன். இவரை **குலபிருத்தா** (ஆகப் பெரிய மனிதர்) என்றும் **உத்கல் கவுரப்** (உத்கலத்தின் பெருமை) என்றும் அழைப்பர். இவர் ஒரு புலவரும் விடுதலைப் போராட்ட வீரரும் ஆவார்.

குடும்பம்
---------

மதுசூதன் ஒரு சமீந்தாரி குடும்பத்தில் சௌத்ரி ரகுநாத் தாசு மற்றும் பார்பதி தேவி ஆகியோருக்கு மகனாக பிறந்தார். அவருக்குப் பெற்றோர் வழங்கிய பெயர் கோபிந்தபல்லப். பின்னர் அவர் பெயரை மதுசூதன் என்று மாற்றினர்.  மதுசூதன் இரண்டு பெண் குழந்தைகளை தத்தெடுத்து வளர்த்தார். அவரகள் சாய்லபலா தாசு மற்றும் சுதான்சுபலா கசரா. மூத்தவரான சாய்லபலா சிறந்த கல்வியியலாளர் ஆவார். கட்டக் நகரில் உள்ள சாய்லபலா பெண்கள் கல்லூரிக்கு அவரது பெயர் இட்டு சிறப்பிக்கப் பட்டுள்ளது. இளையவரான சுதான்சுபலா பிரிட்டிசு இந்தியாவின் முதல் பெண் வழக்கறிஞர் ஆவார்.

இளமையும் கல்வியும்
------------------

மதுசூதன் துவக்கக் கல்விக்குப் பிறகு, கட்டக் மேல்நிலைப் பள்ளிக்குச் (இன்றைய ரேவன்சா கல்லூரியியல் பள்ளி) சென்றார். 1864ஆம் ஆண்டு நுழைவுத் தேர்வில் வென்று கல்கத்தா பல்கலைக்கழகத்தில் சேர்ந்தார். 1870ஆம் ஆண்டு இளநிலை கலை பட்டத்தை வெற்றிகரமாக முடித்து ஒடிசாவின் முதல் பட்டதாரி ஆனார். தொடர்ந்து அவர் 1873ஆம் ஆண்டு முதுநிலை கலை மற்றும் 1878ஆம் ஆண்டு சட்ட இளங்கலை படிப்புகளையும் முடித்து இவற்றை சாதித்த முதல் ஒடிசா மாணவர் ஆனார்.

தொழில்சார் வாழ்வு
-----------------

1881ஆம் ஆண்டு கல்கத்தாவில் இருந்து திரும்பிய பிறகு வழக்கறிஞராய் தனது பணியைத் தொடங்கினார். அவருடைய திறமையால் மற்றோருக்கு உதவும் அளவு வருமானம் ஈட்ட முடிந்தது. ஒடிசாவிலும் இந்தியாவிலும் உள்ள வழக்கறிஞர்களுக்கு மதுசூதன் ஒரு முன்னோடியாய்த் திகழ்ந்தார். அவரது பிறந்த தினமான ஏப்ரல் மாதம் 28ஆம் திகதி ஒடிசாவில் வழக்கறிஞர் தினமாகக் கொண்டாடப்படுகிறது.

அரசியல் வாழ்வு
--------------

மக்களால் 'மது பாபு' என்று அன்போடு அழைக்கப்பட்ட மதுசூதன், ஒடிசா மக்களின் அரசியல், சமூக மற்றும் பொருளாதார முன்னேற்றத்துக்காக பாடுபட்டார். ஒரு சிறந்த கவிஞராகவும், சமூக சீர்திருத்தவாதியாகவும், நாட்டுப் பற்றாளராகவும் விளங்கினார். அவர் தொடங்கிய உத்கல் சம்மிலானி என்ற இயக்கம் ஒடிசாவில் சமூக மற்றும் தொழில் புரட்சி ஏற்படக் காரணமாக இருந்தது. அவரது நெடிய அரசியல் போராட்டத்தால் சிதறி இருந்தா ஒடிசா மாநிலத்தை ஒன்றிணைத்து 1936ஆம் ஆண்டு ஏப்ரல் முதலாம் நாள் புதிய ஒடிசா மாநிலம் உருவாக்கப்பட்டது. இந்த நாளை ஆண்டுதோறும் மக்கள் ஒடிசா நாளாகக் கொண்டாடி வருகின்றனர்.

இலக்கிய பங்களிப்பு
------------------

ஒரு எழுத்தாளராகவும் கவிஞராகவும் மதுசூதனின் எழுத்துக்களில் நாட்டுப்பற்று மேலோங்கி இருந்தது. ஆங்கிலத்திலும் ஒடியாவிலும் அவர் எண்ணற்ற கட்டுரைகளையும் கவிதைகளையும் எழுதி உள்ளார். அவரது சிறந்த கவிதைகளில் சில "உத்கல் சனாதன்", "சதி இதிகாசு" மற்றும் "சனானிரா உத்கி". இவர் ஒடியா, பெங்காலி மற்றும் ஆங்கிலத்தில் சிறந்த பேச்சாளரும் ஆவார்.

இறப்பு
------

மதுசூதன் 4 பிப்ரவர் 1934 அன்று இயற்கை எய்தினார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". .
2. ↑  "காப்பகப்படுத்தப்பட்ட நகல்". .
3. ↑
4. ↑
**கோடகநல்லூர்** (Kodaganallur) என்பது இந்திய மாநிலமான தமிழகத்தில் தாமிரபரணி ஆற்றங்கரையில் உள்ள ஒரு கிராமமாகும். இது திருநெல்வேலி மாவட்டத்திலுள்ள சேரன்மகாதேவி மாநில நெடுஞ்சாலையிலிருந்து 15 கி.மீ தொலைவில் அமைந்துள்ளது.

கோயில்கள்
---------

இது 12-ஆம் நூற்றாண்டைச் சேர்ந்த பழங்கால கோயில்களைக் கொண்டுள்ளது - ஸ்ரீ பிரம்மாதாவன் என்ற விஷ்ணு ஆலயமும், ஸ்ரீஅபிமுக்தேசுவரர், ஸ்ரீ கைலாசநாதர் என்ற சிவாலயமும் இங்குள்ளது. இச்சிவாலயம் நவகைலாயங்களில் ஒன்றாகவும், செவ்வாய் தலமாகவும் கருதப்படுகிறது.

ஸ்ரீ அபிமுக்தேசுவரர்
--------------------

இந்த கோயில் மேற்கு நோக்கி அமைந்துள்ளது. கடவுளின் பெயர் - அபிமுக்தேசுவரர் சுவாமி மற்றும் சௌந்தரவள்ளி அம்பாள் ஆகும். இந்த கோயிலில் சிவலிங்கம் பானலிங்கக் கல்லால் செய்யப்பட்டது. இது ஒரு பெரிய துறவியான கங்காதர சுவாமிகள் என்பவரால் வாரணாசியிலிருந்து கொண்டு வரப்பட்டது. கங்காதர சுவாமிகளின் ஜீவ சமாதியை கோயிலின் அருகிலுள்ள நதிக் கரையில் காணலாம். ஐந்து பிள்ளையார் சிலைகள், ஐந்து பானலிங்கம், மூன்று குருக்கள் ஆகிய அனைத்தும் ஒருங்கே கோவிலில் உள்ளது குறிப்பிடத்தக்கது.

### ஒரே கோவிலில் மூன்று குருக்கள்

ஸ்ரீ மகா தேவ சுவாமிகள்.. . (ஜீவ சமாதி) மேற்கு நோக்கி ஆற்றின் அருகேவும் கிழக்கு நோக்கி பெரிய பிள்ளையாரும் அடுத்ததாக ஸ்ரீ சங்கரர் சிலையும் அமைந்துள்ளன. கோவிலில் தெற்கே ஸ்ரீ தட்சணாமூர்த்தியும் அமைந்துள்ளார்.

#### ஆதிசங்கரர் மடம்

ஸ்ரீ ஆதிசங்கரர் மடம் அருகிலேயே அவிமுக்தீஸ்வரர் கோயில் இருந்தது.

மேலும் காண்க
------------

* நவ கைலாயம்

மேற்கோள்கள்
-----------

1. ↑  "காப்பகப்படுத்தப்பட்ட நகல்". .

வெளி இணைப்புகள்
---------------

* கோடகநல்லூரில் வலைத்தளம்
* YOKE (யூத் ஆஃப் கோடகனல்லூர் எண்டெவர்) என்று அழைக்கப்படும் ஒரு அமைப்பு இப்போது கிராமத்தின் குழந்தைகளுக்கு பல்வேறு செயல்பாடுகளுடன் கல்வி கற்பிக்கிறது


1. ↑  "காப்பகப்படுத்தப்பட்ட நகல்". .